થોડા વર્ષો પહેલા એક ડોક્ટર મિત્ર સાથે એમનાં માતુશ્રીનાં પેન્શન પેપર્સ માટે ગાંધીનગર સચિવાલયની કોઈ ઓફિસમાં જવાનું થયું હતું. જેમનું કામ હતું એ ક્લાર્ક સાથે અમારા મિત્રને સામાન્ય ઓળખાણ હતી, એટલે કામ ઝડપથી પતી ગયું. છુટા પડતી વખતે પેલા ક્લાર્કભાઈ એ સ્વભાવ વિરુદ્ધ જઈને, કોઈ અગમ્ય કારણસર, વિવેક કર્યો કે ‘ડોક્ટર સાહેબ, તમે તો મોટી સેવા કરો છો એટલે અમે તમને સાહેબ કહીએ એ બરોબર છે, પણ તમે આમ મને સાહેબ કહો છો એ બરોબર નથી.’ સાંભળીને અમારા મિત્રે એના ખભા ઉપર હાથ મુકીને કહ્યું ‘સાહેબ! ખોટું ન લગાડતા, પણ અમે તો ગામડેથી આવીએ છીએ એટલે અમારા માટે તો સચિવાલયનું કૂતરુંય અમારું સાહેબ !’